માટી ભરેલું ડમ્પર ગામમાંથી નિકળવા દેવા માટે રૂ.૫ હજારની લાંચ લેતાં એસીબીના છટકામાં ઝડપાયેલી કડી તાલુકાના અંબાવપુરા ગામના સરપંચને હોદ્દા પરથી મોકૂફ કરતો આદેશ જિલ્લા વિકાસ અધિકારીએ કર્યો છે. કડી તાલુકાના અંબાવપુરા ગામના સરપંચ મણાભાઈ કચરાભાઈ વણકર સામે ફોજદારી કેસ થયેલ છે. જેમાં તેમણે માટી ભરેલ આઈવા ડમ્પર ગામમાંથી પસાર થવા દેવા માટે રૂ.૫ હજારની લાંચની માગણી કરી હોઈ ફરિયાદીએ એસીબીનો સંપર્ક કર્યો હતો.